Suvestinė redakcija nuo 2023-12-23

Įsakymas paskelbtas: TAR 2018-10-01, i. k. 2018-15462

Nauja redakcija nuo 2023-12-23:

Nr. 3D-887, 2023-12-22, paskelbta TAR 2023-12-22, i. k. 2023-25064

LIETUVOS RESPUBLIKOS ŽEMĖS ŪKIO MINISTRAS

ĮSAKYMAS

dėl grąžintinų ir grąžintų lėšų ataskaitų formų

2018 m. spalio 1 d. Nr. 3D-698

Vilnius

Įgyvendindamas Grąžintinų lėšų, susidariusių įgyvendinant Europos Sąjungos žemės ūkio ir žuvininkystės fondų priemones, administravimo taisyklių, patvirtintų Lietuvos Respublikos Vyriausybės 2008 m. vasario 13 d. nutarimu Nr. 137 „Dėl Grąžintinų lėšų, susidariusių įgyvendinant Europos Sąjungos žemės ūkio ir žuvininkystės fondų priemones, administravimo taisyklių patvirtinimo“, 37 punktą ir atsižvelgdamas į Grąžintinų lėšų, susidariusių įgyvendinant valstybės pagalbos žemės ūkiui, maisto ūkiui, žuvininkystei ir kaimo plėtrai ir kitas iš valstybės biudžeto lėšų finansuojamas priemones, administravimo taisyklių, patvirtintų Lietuvos Respublikos žemės ūkio ministro 2011 m. spalio 13 d. įsakymu Nr. 3D-750 „Dėl Grąžintinų lėšų, susidariusių įgyvendinant valstybės pagalbos žemės ūkiui, maisto ūkiui, žuvininkystei ir kaimo plėtrai ir kitas iš valstybės biudžeto lėšų finansuojamas priemones, administravimo taisyklių patvirtinimo“, 30 punktą:

1. Tvirtinu:

1.1. Europos Sąjungos žemės ūkio ir žuvininkystės fondų, valstybės pagalbos žemės ūkiui, žuvininkystei ir kaimo plėtrai ir kitų iš valstybės biudžeto lėšų finansuojamų priemonių grąžintinų ir grąžintų lėšų ataskaitos formą (pridedama);

1.2. Iš valstybės biudžeto lėšų finansuojamų valstybės pagalbos žemės ūkiui, žuvininkystei ir kaimo plėtrai priemonių, kurias administruoja UAB „Investicijų ir verslo garantijos“, grąžintinų ir grąžintų lėšų ataskaitos formą (pridedama).

2. Pavedu:

2.1. UAB „Investicijų ir verslo garantijos“ (toliau – INVEGA) ne vėliau kaip per 20 dienų ataskaitiniam ketvirčiui pasibaigus pateikti raštu 1.2 papunktyje nurodytą užpildytą ataskaitos formą Žemės ūkio ministerijai;

2.2. Žemės ūkio ministerijai, gavus iš INVEGA 1.2 papunktyje nurodytą užpildytą ataskaitos formą, ir Nacionalinei mokėjimo agentūrai prie Žemės ūkio ministerijos ne vėliau kaip per 30 dienų ataskaitiniam ketvirčiui pasibaigus pateikti raštu 1.1 papunktyje nurodytos ataskaitos užpildytas formas Finansų ministerijai.

Žemės ūkio ministras	Giedrius Surplys

Priedų pakeitimai:

Priedai

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-887, 2023-12-22, paskelbta TAR 2023-12-22, i. k. 2023-25064

Dėl žemės ūkio ministro 2018 m. spalio 1 d. įsakymo Nr. 3D-698 „Dėl Grąžintinų ir grąžintų lėšų ataskaitų formų“ pakeitimo